Молодцов анбур

Молодцов анбур — тайӧ аслыспӧлӧс Коми анбур. Сыӧн вӧдитчылiсны зыряна комияс 1918-1932 да 1936-1938 воясӧ, а перым комияс 1921-1932 воясӧ. Лӧсьӧдысьыс — коми кывтуялысь В.А. Молодцов. 

Вылӧм
Молодцов анбур вылын лэдзӧмаӧсь 1920-ӧд воясся уна коми небӧг да газет-журнал. Тайо анбур вылын коми войтырыслӧн пансис коми кывъя школаын велӧдчӧм.

Молодцов анбурысь эновтчылысны медводз коми латынь вылӧ вуджiгмоз (вочасӧн 1930'-1932' вояс чӧж), а сэсся мӧдпӧв шыбитiсны сiйӧс 1938' воӧ, тайӧ пӧрйӧ роч коддьӧм графика пыртӧмысла.

Анбур
 МОЛОДЦОВ АНБУР А а  Б б  В в  Г г  Ԁ ԁ  Ԃ ԃ  Е е  Ж ж  Җ җ  З з  Ԅ ԅ  Ԇ ԇ  I i  Ј ј  К к  Л л  Ԉ ԉ  М м  Н н  Ԋ ԋ  О о  Ö ӧ  П п  Р р  С с  Ԍ ԍ  Т т  Ԏ ԏ  У у  (Ф ф)  (Х х)  (Ц ц) Ч ч  Ш ш  Щ щ  Ы ы 

Шыпасъяс
Тайӧ анбурын быд коми шыыслы лӧсялiс торъя шыпас. Унджык пасыс босьтӧма вӧлi роч азбукаысь, куимыс - д, и да й шыяс пасйӧм могысь - латинсаысь.  

Шыпасъяс ф, х да ц анбурас медводз эз вӧвны, 1920' вояс помын найӧс пыртӧмаӧсь, рочысь босьтӧм кывъясын торъя шыяс петкӧдлӧм могысь. 

Латина анбурысь босьтӧмӧсь шыпасъяс 
Ԁ = ӧнія д
і = ӧнія и, і
ј = ӧнія й
ӧ = ӧнія ӧ

Небыд шыяс мыччалӧмӧсь вылӧ чутіка шыпасъясӧн: 
ԃ = ӧнія дь
ԅ = ӧнія зь
ԉ = ӧнія ль
ԋ = ӧнія нь
ԍ = ӧнія сь
ԏ = ӧнія ть

Аслыспӧлӧс аффрикатаяс мыччалӧмӧсь улӧ чутіка шыпасъясӧн: 
җ = ӧнія дж 
ԇ = ӧнія дз 
щ = ӧнія тш

Öшмӧсъяс
Коми язык. Энциклопедия / Отв. ред. Г.В. Федюнёва. М., 1998. 608 c. ISBN 5-7903-0045-6
Молодцов В. Некоторые принципы зырянского правописания. Усть-Сысольск, 1927.

Ыстӧгъяс
 Молодцов анбур йылысь рочӧн
 Кыдз молодцов шыпасъяс Mac OS-ын точкыны

Видзӧд нӧшта
 Важ Перым гижӧм

Категория:Коми